אמאדו דיה בה

אמאדו דיה בה (בצרפתית: Amadou Dia Ba) הוא ספורטאי עבר סנגלי. זוכה מדליית כסף בריצת 400 מטר משוכות (אולימפיאדת סיאול 1988). נכון ל-2024 זוהי המדליה האולימפית באתלטיקה היחידה בה זכתה סנגל. דיה בה הרבה להתחרות בתחרויות באפריקה וזכה בשמונה מדליות זהב באליפות אפריקה באתלטיקה ובמשחקי אפריקה.

הקריירה הספורטיבית של דיה בה החלה ב-1978 ונמשכה עד 1992 כשבמהלך תקופה זו השתתף בשלוש אולימפיאדות וזכה במדליית כסף אולימפית. הקריירה הספורטיבית שלו הסתיימה ב-1992 לאחר שסבל באותה שנה מקרע בגיד אכילס.

לאחר פרישתו מספורט תחרותי מונה למאמן נבחרת סנגל במירוץ שליחים 4X400 מטר לקראת אולימפיאדת אטלנטה (1996). ב-1997 מונה למאמן נבחרת האתלטיקה של ערב הסעודית (תפקיד אותו מילא עד שנת 2000). ממלא כיום תפקידי הנהלה בתחום הספורט וביניהם סגן הנשיא של התאחדות האולימפיים העולמית, חבר הוועד המנהל של הוועד האולימפי הלאומי של סנגל וחבר הוועד המנהל של איגוד הוועדים הוועדים האולימפיים הלאומיים של אפריקה.

 קריירה ספורטיבית 
 1978 
במשחקי אפריקה  שנערכו באלג'יר, אלג'יריה זכה דיה בה במדליית ארד בקפיצה לגובה בתוצאה של 2.08 מטר אחרי פול נגדג'דום  מצ'אד (שיא משחקים - 2.16 מטר) ועבדול חמיד סהיל  מאלג'יריה (2.14 מטר).

 1982 
באליפות אפריקה באתלטיקה  שנערכה בקהיר, מצרים זכה בשלוש מדליות: במדליית זהב בריצת 400 מטר בתוצאה של 45.8 שניות לפני ג'יימס אטוטי  מקניה (45.9 שניות) ומייק אוקוט  מאוגנדה (46.2 שניות), במדליית זהב בריצת 400 מטר משוכות בשיא אליפות של 49.55 שניות לפני פטר ראווהמוהנדה  מאוגנדה (49.85 שניות) ומשק מוניורו  מקניה (51.69 שניות) ובמדליית כסף, יחד עם נבחרת סנגל, במרוץ שליחים 4X400 מטר בתוצאה של 3:05.75 דקות אחרי נבחרת קניה (שיא משחקים - 3:05.61 דקות) ולפני נבחרת אוגנדה (3:06.82 דקות)

 1983 
באוניברסיאדה שנערכה באדמונטון, קנדה זכה במדליית כסף בריצת 400 מטר משוכות בתוצאה של 49.94 שניות אחרי אלכסנדר קרלוב  מברית המועצות (49.41 שניות) ולפני דייוויד פטריק  מארצות הברית (50.28 שניות). כמו כן סיים, עם נבחרת סנגל, את מרוץ השליחים 4X400 מטר במקום השביעי בתוצאה של 3:10.40 דקות.

באליפות העולם באתלטיקה שנערכה בהלסינקי, פינלנד סיים במקום השביעי בריצת 400 מטר משוכות בתוצאה של 49.61 שניות. כמו כן היה שותף לנבחרת סנגל במירוץ שליחים 4X400 מטר אך הנבחרת לא עלתה לגמר.

 1984 
באליפות אפריקה באתלטיקה  שנערכה ברבאט, מרוקו זכה בשתי מדליות זהב: בריצת 400 מטר משוכות בשיא אליפות של 49.30 שניות לפני הנרי אמיקה  מניגריה (49.95 שניות) ואחמד גאנם  ממצרים (50.77 שניות) ויחד עם נבחרת סנגל במרוץ שליחים 4X400 מטר בשיא משחקים של 3:04.76 דקות לפני נבחרות ניגריה (3:04.85 דקות) וקניה (3:06.73 דקות)

באולימפיאדת לוס אנג'לס סיים את ריצת 400 מטר משוכות במקום החמישי בתוצאה של 49.28 שניות.

 1985 
באליפות אפריקה באתלטיקה  שנערכה בקהיר, מצרים זכה במדליית זהב בריצת 400 מטר משוכות בשיא משחקים של 48.29 שניות לפני הנרי אמיקה  מניגריה (49.16 שניות) ורנה מלדג'ה  מחוף השנהב (49.59 שניות) ובמדליית ארד, עם נבחרת סנגל, במירוץ שליחים 4X400 מטר בתוצאה של 3:07.94 דקות אחרי נבחרות קניה (3:01.86 דקות) וניגריה (3:05.51 דקות).

במשחקים העולמיים באולם שנערכה בפריז, צרפת סיים רביעי בגמר ריצת 400 מטר בשיא לאומי של 46.94 שניות.

 1986 
במשחקי הרצון הטוב  שנערכו במוסקבה, ברית המועצות סיים במקום הרביעי בריצת 400 מטר משוכות בתוצאה של 48.73 שניות.

 1987 
באליפות העולם באתלטיקה שנערכה ברומא, איטליה סיים חמישי בריצת 400 מטר משוכות בתוצאה של 48.37 שניות.

במשחקי אפריקה  שנערכו בניירובי, קניה זכה במדליית זהב בריצת 400 מטר משוכות בשיא משחקים של 48.03 שניות לפני שם אוצ'קו מקניה (48.97 שניות) והנרי אמיקה  מניגריה (49.08 שניות).

 1988 
באולימפיאדת סיאול זכה במדליית כסף בריצת 400 מטר משוכות בשיא לאומי של 47.23 שניות אחרי אנדרה פיליפס מארצות הברית (שיא אולימפי - 47.19 שניות) ולפני אדווין מוזס מארצות הברית (47.56 שניות). בנוסף, התחרה, יחד עם נבחרת סנגל, במירוץ שליחים 4X400 מטר אך הנבחרת לא עלתה לגמר. בטקס הפתיחה של האולימפיאדה היה דיה בה נושא הדגל של נבחרת סנגל.

באליפות אפריקה באתלטיקה  שנערכה באנבה , אלג'יריה זכה במדליית זהב בריצת 400 מטר משוכות (48.81 שניות) לפני הנרי אמיקה  מניגריה (49.36 שניות) וחמידו מביי  מסנגל (50.27 שניות).

בתחרות הפרס הגדול  שנערכה במערב ברלין, גרמניה זכה במדליית כסף בריצת 400 מטר משוכות בתוצאה של 49.50 שניות אחרי דני האריס מארצות הברית (49.29 שניות) ולפני דייוויד פטריק  מארצות הברית (49.54 שניות).

 1989 
ב  שנערכו בקזבלנקה ורבט, מרוקו זכה במדליית זהב בריצת 400 מטר משוכות (49.47 שניות) לפני פיליפ גוניגם (Philippe Gonigam) מצרפת (49.89 שניות) וג'ון גראהאם  מקנדה (50.12 שניות).

 1991 
באליפות העולם באתלטיקה שנערכה בטוקיו, יפן התחרה בריצת 400 מטר משוכות אך לא עלה למקצה הגמר.

במשחקי אפריקה  שנערכו בקהיר, מצרים זכה במדליית ארד בריצת 400 מטר משוכות בתוצאה של 49.12 שניות אחרי הקנייתים אריק קטר  (48.95 שניות) וגדעון יגו  (49.09 שניות).

 1992 
באולימפיאדת ברצלונה התחרה בריצת 400 מטר משוכות אך לא נצליח לעלות לגמר.

באליפות אפריקה באתלטיקה  שנערכה במאוריציוס זכה במדליית כסף בריצת 400 מטר משוכות בתוצאה של 49.71 שניות אחרי דרייז פורסטר  מגרום אפריקה (49.66 שניות) ולפני היוברט רקוטומבלונטסואה (Hubert Rakotombélontsoa) ממדגסקר.

 קישורים חיצוניים 

 אמאדו דיה בה, באתר olympics.com
 אמאדו דיה בה, באתר athleticspodium.com
 ראיון עם אמאדו דיה בה, באתר francsjeux.com, 15 באפריל 2014

 הערות שוליים 

קטגוריה:רצים סנגלים למרחקים בינוניים
קטגוריה:אתלטים באולימפיאדת לוס אנג'לס (1984)
קטגוריה:אתלטים באולימפיאדת סיאול (1988)
קטגוריה:אתלטים באולימפיאדת ברצלונה (1992)
קטגוריה:זוכי מדליית כסף אולימפית: אתלטיקה
קטגוריה:ספורטאים סנגלים
קטגוריה:סנגלים שנולדו ב-1958